Nosoratan’ny a. R. , ary misy poezin-drado 1 ambohitraivo 1- alatsinainy 9 jona 1969, iv lah 3929 raha vao tafiditra ho mpianatra tao befelatanana aho, dia efa tapaka ny hevitro fa hanohy ny fianarako any ampitan’ny ranomasina, any aoriana. Koa rehefa nivoaka ho dokotera aho dia tsy nianona tamin’ny fizaha- marary fotsiny fa nanitatra sy nandalina ny momba ny fitsaboana koa. Tsapako tamin’ny resaka nifanaovanay mpiara-mianatra, teo am-panomanana ny dia hankany any amin’ny toerana nanendrena any avy, fa tsy dia azoazon’ny sasany ilay anjaran-toerako. Ambohitraivo no anarany, ary vohitra mitokantokana ihany no lavitra akaiky ny tanan-dehibe tokony ho jato kilaometatra raha atao tora-tady, nefa roan-jato kilaometatra latsaka kely foana raha manaraka ny arabe izay sady ratsy no mihodikodina lavitra izaho kosa anefa na tsy niteny aza, dia nazoto ny hankany, satria nantenaiko fa tsy ho be mpanalingelina aho amin’ny toerana tahaka izany ka tsy dia hanano sarotra amin’ny fanohizana ny fianarako. Tsy diso ny fanantenako. Fa raha bebe ihany ny marary nozahana sy notsaboina tamin’ny andavanandro, dia saiky tsy mba nisy niantso firy aho tamin’ny andro tsy fiasana. Tsy dia izany loatra anefa no ahatsiarovako an’ambohitraivo fa noho ny tantara iray niseho tao. Indray alina, raha sendra mbola variana nandinika boky vao nohafarako tany andafy aho, dia taitra raha nahare olona nandondona tao ambaravarana. Fa tsy vitan’ny hoe mahalana no nisy nanaitra, efa akaikin’ny misasak’alina tamin’izay nitopy avy hatrany teo amin’ny famantaranandro mantsy ny masoko fa hafahafa koa ny fomba fandonan’ilay nitady, toa matahotra kanefa koa toa maika. Novohako ny varavarana. Tovovavy kely tokony ho dimy na enina ambin’ny folo taona no teo inona no tadiavinao? Hoy aho, tsy nahatam-bava nahita ny endriny nifangaroan’ny tahotra sy ny tebiteby ary ny henatra haka anao dokotera, hoy ilay zazavavy niambakavaka. Fa marary be dadatoa, ary tsy hitako izay hanaovana azy. Marina fa noho izaho nanararaotra izay fotoana rehetra azoko nohararaotina hianarana dia tsy mba nivoaka firy aho hany ka na ambohitraivo manontolo aza mbola tsy voatetiko akory, kanefa na izany aza dia toerana tsy nampoiziko ho nisy olona nitoetra no nitondran’ilay zazavavy ahy. Fa ilay trano ntaolo efa simbasimba be ihany, nalehanay, dia tsy tazana raha tsy efa afaka ireo hazo mijoalajoala manodidina azy, ary ilay lalan-kely mankao dia zara raha hita soritra, toa tsy nisy mpandalo firy. Efitra ambany rihana no nivantananay. Ny zavatra tsapako, raha vao niditra aho, ary na dia mbola tsy nahadinidinika akory aza, dia ny tsy fitovian’ny tokantranon’ambanivohitra fitsidiko tamin’ity tokantrano ity. Tsy noho ny lalampy solitany nanazava ny tao anefitra ihany, fa noho ny fanaka samihafa sy ny fomba fipetrany koa ary na boky isan-karazany niavovona teo amin’ny talantalana. Taty aoriana moa vao nazava tamiko ny anton’izany. Lehilahy iray no nitsotra teo am-pandriana. 1 ambohitraivo 2- talata 10 jona 1969, iv lah 3930 efa antitra ihany no fatazanako azy, tamin’izato volony lava efa fotsy fahatelo sy ny volombavany aman- tsomony tsy niharatra. Vao niditra izahay dia nitopy taminay ny masony, nefa toa tsy izahay akory no tazany fa ny tany an-damosinay tany averiko amin’ialahy indray ry kotomanana fa olona tena tsy misy fotony ialahy! Hoy izy tamin’ny feo feno hatezerana ary tsy afeniko amin’ialahy fa malahelo mihitsy aho. Ny mampalahelo dia ny tsy fisian’ny lalàna manameloka ho faty ny olona tahaka an’ialahy! -dokotera io, dadatoa fa tsy rakotomanana, hoy ilay zazavavy. Tahaka ny nanampoka ny hatezeran’ingahy ny nahare ny feon’ilay zazavavy ndry! Hoy izy. Hay! Ve tao ihany ianao ry pendo ka tsy namaly raha nantsoiko! Aiza no nasinao ny kiraroko anaka? -fa ho aiza, dadatoa? Hoy ilay zazavavy, nantsoiny hoe pendo, nahita azy niarina nilaza fa hamono omby ry rainisendra, androany, hoy rangahy, ka handeha hijery any aho, sao mahatratra ny atiny. Aza ela ianao, fa ento aty ny akanjoko -mbola alina ny andro, hoy pendo. Ary dokotera io tonga hizaha anao io ka ho aiza ianao? Nitodika nijery ahy ilay rangahy, ary toy izay vao tena nahita ahy teo anilany hay! Ianao no dokotera eto, hoy izy. Vao haingana angaha no nahatongavanao no tsy dia fantatro ianao?